Akkaataa sadarkaa galii argamuun dhiibbaan isaa garaagarummaa yaa qabaatu malee hangi dhalaa ol’aanaan qusannoo kanneen jajjabeessan keessaa isa tokko dha. Aadaa qusannoo dhabuunis kanneen quusannoo irratti dhiibbaa geessisan keessaa isa tokko dha. Jireenya fooyya’aa gara fuula-duraatti jiraachuuf, yaadanii maallaqaa fi qabeenya qusachuun ni danda’ama. Namoota dhuunfaa irra darbee dhaabbileen maallaqaa humna maallaqaa isaanii fooyyessuu fi dorgomaa cimaa ta’uuf galii argatan irraa qusachuun isaanii dirqama ta’a. Galiiwwan argaman irraa haala qusannootiin itti fayyadamuuf haallawwan barbaachisan keessaa haalli siyaasaa fi diinagdee tasgabbaa’aan jiraachuun isaas murteessaa dha. Sodaan waraanaa yoo jriaate heeraa fi seerri kan hin kabajamne yoo ta’e mirgi abbaa qabeenyummaa kan hineegamne yoo ta’ee fi kufaatiin gaatii maallaqaa kan uumame yoo ta’e haalli dandeettii qusannoo dadhabaa ta’uu ni danda’a.